Lokha i-HIV/Aids ithinta ipilo yakho …

Awukalitjalwa

Mhlambe ungomunye wabaziingidi zabantu enarheni yekhethu, i-HIV/Aids esele iliqiniso abangekhe balibalekela. Njengalabo abanengi abathintwa yi-HIV/Aids, mhlambe usatshwenywa mimizwa efana neenhloni, itukuthelo nokuphelelwa lithemba nokulahlekelwa, khisibe unokwesaba bonyana wena namkha labo abaseduze nawe bazokulahlelwa izandla.

UZimu uyakhathalela!

IBhayibheli lisikhombisa bonyana uZimu unethando elikhethekileko nokuyelela labo abangatjhejwako nabaninwa mphakathi. Lokha nawuzizwa ulahliwe, uZimu welulela isandla sakhe kuwe:

UZimu ubuphephelo namandlethu;

mbala ufumaneka alisizo ngeenkhathi zobudisi.

AMARHUBO 46:2

“Yizani kimi noke nina enidiniweko nenidisibezekako, mina ngizaniphumuza. Thwalani ijogi lami, nifunde kimi ngombana ngimnene begodu ngithobile ngehliziyo, imimoya yenu izakufumana ukuphumula ngombana ijogi lami lilula nomthwalo wami awudisibezi.”

UMATEWU 11:28-30

UJesu weza ephasini kobana abe Msindisi walo, ingasi bona abe Mgwebi walo

“Mbala uZimu walithanda kangaka iphasi, wabe wanikela ngeNdodanakhe ebelethwe yodwa, khona kuzakuthi loyo okholwa kiyo angabhubhi, kodwana abe nepilo engapheliko. Iye, akakathumeli iNdodanakhe bona izokugweba iphasi, kodwana kobana iphasi lisindiswe ngayo.

“Loyo oyikholwako, akagwetjwa.”

UJWANISI 3:16-18a

“Mina ngathana bengazi bonyana umhlengami uyaphila,

asikime ebandla ajamelane nabasephasini;

nasele asikimile, babone amabono.

Nje-ke, ngizambona ongiphathele iindaba ezihle,

iye, osidalwa sezulu.

Kwanga mina ngingambona ngamehlwami la,

iye, abonwe ngimi ngenyama.

Umphefumulwami ukomele lokho!”

UJOBHO 19:25-27

Imithandazo yethemba kilabo abatlhagako

“Nje-ke ungesabi ngombana nginawe,

ungethuki ngombana nginguZimakho.

Ngiyakuqinisa bengiyakusiza,

ngikugugudlhele ngesidla sami sokuphumelela.”

U-ISAYA 41:10

Nje-ke sengathi iKosi yokuthula ngokwayo inganipha ukuthula ngeenkhathi zoke nangazo zoke iindlela.

2 KWEBETHESALONIKA 3:16a

Fowunela i-Aids Helpline ku-0800 012 322 namkha ufowunele isondo lakho likweluleke.

*Iindimana zemitlolo zithethwe eBhayibhelini lesiNdebele elikhutjhwe ngomnyaka we-2012.

Igadangiswe beyakhutjhwa yiHlangano yeBhayibheli eSewula Afrika.

www.biblesociety.co.za

Bibles and audio Bibles are available on the BibleSA-app